cyanic-selkie/wikianc huggingface dataset:
Ksanthos ja Balios
Poseidon antoi hevoset Fthian kuningas Peleukselle häälahjaksi, kun tämä nai meri-nymfi Thetiksen. Peleus antoi hevoset myöhemmin pojalleen Akhilleukselle, joka valjasti ne vetämään vaunujaan Troijan sodan aikana.
Hevosten kerrotaan seisseen erossa taistelusta ja itkeneen, kun ne kuulivat ohjastajansa Patrokloksen saaneen surmansa. Automedon mainitsee myöhemmin, että ainoastaan Patroklos oli pystyvä ja kelvollinen ohjastamaan näitä hevosia.
Akhilleuksen syyttäessä hevosia siitä, että ne jättivät Patrokloksen makaamaan jälkeensä taistelukentälle, eivätkä tuoneet häntä takaisin, Hera antoi Ksanthokselle kyvyn puhua. Tämä puolustautui, ettei Patrokloksen surman syynä suinkaan ollut hevosten hitaus tai varomattomuus, vaan että itse Apollon tappoi heidän ohjastajansa. Samalla Ksanthos tuli kertoneeksi, että ne pitävät isäntänsä turvassa tällä kertaa, mutta että tämän kuolema olisi lähellä. Tämän jälkeen erinyit lopettivat hevosen puhekyvyn kokonaan.
Vähä Haukijärvi (Padasjoki)
Vähä Haukijärvi Haukijärvi on Päijät-Hämeessä Padasjoella sijaitseva järvi.
Maantietoa
Järven pinta-ala on 1,2 hehtaaria ja se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 450 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 140 metriä mpy.
Devon Werkheiser
thumb|Devon Werkheiser Devon Joseph Werkheiser (s. 8. maaliskuuta 1991) on yhdysvaltalainen näyttelijä. Hänet tunnetaan Ned Bigbyn roolista Nickelodeonin televisiosarjassa Ned's Declassified. Hän esiintyi myös televisioelokuvassa Shredderman Rules (2007).
Werkheiser syntyi Atlantassa, Georgiassa. Hän on saanut kolme Young Artist Award -ehdokkuutta ja aloittanut nyttemmin myös muusikonuran.
Aiheesta muualla
Devon on tunnettu myös romanttisesta nuorisoelokuvasta nimeltä Love at First Hiccup, jossa näyttelim mm. myös: Scout Taylor-Compton,Tania Verafield ja Ken Luckey.
Euroopan tulvat 2021
Euroopan tulvat 2021 ovat vuoden 2021 heinäkuun rankkasateita seuranneita tulvia, jotka ovat aiheuttaneet kuolemia, katoamisia ja aineellisia vahinkoja erityisesti Saksan Rheinland-Pfalzissa ja Nordrhein-Westfalenissa sekä Belgian Liègen seudulla. Tulvineita jokia ovat olleet Ahr ja Maas. Saksassa kuolonuhreja tiedetään olevan vähintään 58 ja Belgiassa vähintään yhdeksän. Kuolonuhreihin on kuulunut pelastustöihin osallistuneita.
Rankkasateet aiheuttivat keskeytyksiä tie-, raide- sekä jokiliikenteeseen, ja panssarivaunuja lähetettiin avaamaan teitä maanvyörymien ja puiden kaatumisten jäljiltä. Helikopterein pelastettiin uhreja kaduilta, katoilta ja puista. Tulvat ovat johtaneet myös talojen romahtamisiin. Vaille sähköä jääneiden kotitalouksien määräksi arvioitiin 200 000. Belgian kriisialueille lähetettiin apua myös Ranskasta.
Syyt
Tulvat ovat tapahtuma-alueilla kesäisin yleisiä, mutta kesän 2021 tulvissa poikkeuksellista on niiden vakavuus.
Musta Hirsijärvi
Musta Hirsijärvi tai Hirsimetsänjärvi on Päijät-Hämeessä Padasjoella sijaitseva järvi.
Maantietoa
Järven pinta-ala on 0,9 hehtaaria ja se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 350 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 145,9 metriä mpy.
Ksanthos
Ksanthos (, ”vaalea”; ) viittaa seuraaviin asioihin:
Mary Wilson
Mary Wilson (6. maaliskuuta 1944 Greenville, Mississippi, Yhdysvallat – 8. helmikuuta 2021 Las Vegas, Nevada, Yhdysvallat) oli yhdysvaltalainen laulaja ja konserttiesiintyjä, joka oli The Supremesin perustajajäsenia. Wilson kuului yhtyeeseen vuoteen 1977 ja esiintyi sen jälkeen soolouralla.
Nuoruus
Mary Wilson syntyi vuonna 1944 Mississippin Greenvillessä. Hän muutti vanhempiensa mukana ensin St. Louisiin ja sitten Chicagoon. Mary lähetettiin kuitenkin kolmivuotiaana asumaan tätinsä luokse Detroitiin. Wilson kertoi myöhemmin luulleensa tätiä ja tämän miestä biologisiksi vanhemmikseen, kunnes hänen äitinsä muutti Detroitiin. Mary Wilson oli tuolloin 10-vuotias.
Mary Wilson muutti 12-vuotiaana äitinsä kanssa Detroitin Brewster-Douglassin vuokrakerrostaloon. Siellä hän tapasi tulevat bändikaverinsa. Wilson alkooi ensin suunnitella yhtyettä Florence Ballardin kanssa, ja Diana Ross ja Betty McGlown liittyivät heihin pian tämän jälkeen. Heidän yhtyeensä sai alkuun nimen Primettes.
Ura
Ross taivutti entisen naapurinsa Smokey Robinsonin esittelemään yhtyeen Motownin Berry Gordylle, mutta tämä piti yhtyeen jäseninä liian nuorina. He saivat kuitenkin vuonna 1961 levytyssopimuksen nimellä The Supremes. Barbara Martin oli tässä vaiheessa korvannut McGlownin, mutta vuonna 1962 yhtyeestä tuli trio, kun Martin lähti siitä. Supremesin debyyttialbumi Meet the Supremes julkaistiin joulukuussa 1962. Gordy vaihtoi vuonna 1967 Balardin Cindy Birdsong ja nimesi yhtyeen Diana Ross & the Supremesiksi. Kun Ross aloitti kolme vuotta myöhemmin soolouransa, yhtyeestä tuli jälleen The Supremes. Wilson oli tässä vaiheessa yhtyeen ainoa alkuperäisjäsen.
Supremes levytti useita hittisinglejä 1960-luvulla. Heidän vuosien 1964–1967 hitteihin kuuluivat ”Baby Love”, ”Come See About Me”, ”Stop! In the Name of Love”, ”Back in My Arms Again”, ”I Hear a Symphony”, ”You Can’t Hurry Love”, ”You Keep Me Hanging On” ja ”Reflections”. Rossin lähdettyä yhtyeestä Supremes levytti vielä 1970-luvulla useita menestyneitä kappaleita, mutta hittilistojen kärkeen yhtye ei enää noussut.
Kailajärvi (Padasjoki, Hietaranta)
Kailajärvi on Päijät-Hämeessä Padasjoella  sijaitseva järvi.
Maantietoa
Järven pinta-ala on 7,4 hehtaaria ja se on 600 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 140,4 metriä mpy.
Kongōmaru (1936)
Kongōmaru oli japanilainen matkustajalautta, joka liikennöi japanilaisen Shimonosekin ja korealaisen Busanin satamien välillä.
Kongōmarun voimanlähteenä oli kaksi Zoelly-tyyppistä höyryturbiinien sarjaa, jotka pyörittivät kahta potkuria. Sen matkustajakapasiteetti oli 66 matkustajaa omissa hyteissään, 367 matkustajaa jaetuissa hyteissä ja 1 639 matkustajaa halleissa omilla futoneillaan.
Vuonna 1943 Kongōmaru joutui ilmahyökkäykseen Hakatanlahdella, mutta se selvisi.
Korean sodassa Kongōmaru kuljetti sotilaita Sasebon ja Busanin välillä. 14. lokakuuta 1951 se ajautui perä edellä rantaan Koshikijimasaarilla taifuuni Ruthin aiheuttamassa raskaassa merenkäynnissä. Kyydissä oli tuolloin noin 450–500 YK-joukkojen sotilasta ja noin 70 japanilaista miehistön jäsentä. He selvisivät onnettomuudesta vahingoittumattomina, ja heidät siirrettiin yhdysvaltalaisen USS George Clymerin kyytiin. Kahtia haljennutta Kongōmarua ei voitu enää palauttaa liikenteeseen.
Yhdystie 2241
Yhdystie 2241 on tie joka kulkee Salon Pajulasta Halikkoon. Tie on osa vanhaa Seututien 224 reittiä ja sen pituus on melkein 2 kilometriä. Osoitenimenä tiellä on Halikontie.
Raphael Diaz
Raphael Diaz (s. 9. tammikuuta 1986 Baar, Sveitsi) on sveitsiläinen jääkiekkopuolustaja, joka edustaa NLA-joukkue EV Zugia, joka on hänen kasvattajaseuransa. Hän pelasi NHL:ssä vuosina 2011–2016.
Sveitsin maajoukkueessa Diaz on ollut voittamassa MM-hopeaa vuosina 2013 ja 2018.
Duncan I
Duncan I (noin 1001–1040) oli Skotlannin kuningas. Hän oli Malcolm II:n vanhimman tyttären Bethocin poika.
Duncan nousi valtaan Malcolm II:n kuoltua vuonna 1034, ja menetti valtaistuimen serkulleen Macbethille vuonna 1040. Duncan oli luonteeltaan heikko ja huono hallitsija.
Libor Zábranský (nuorempi)
Libor Zábranský (s. 26. toukokuuta 2000 Brno, Tšekki) on tšekkiläinen jääkiekkopuolustaja, joka pelaa SM-liigajoukkue Porin Ässissä. Hän laukoo oikealta.
Seuraura
Zábranský on HC Kometa Brnon kasvatti. Hän oli kaudella 2013–2014 seuran C-nuorten tehokkain puolustaja tehoilla 6+8=14. Kaudella 2014–2015 Zábranský sijoittui tehoilla 10+20=30 Tšekin C-nuorten sarjan puolustajien pistepörssissä viidenneksi. Kaudella 2015–2016 hän voitti Kometan C-nuorten sisäisen tehotilaston lukemalla +24. Suurimman osan kaudestaan Zábranský pelasi kuitenkin seuran B-nuorissa, jossa hän teki yli piste per peli -tahdilla runkosarjassa 24 ottelussa tehot 9+18=27. Zábranský voitti tehoilla 2+9=11 Tšekin B-nuorten sarjan pudotuspelien puolustajien piste- ja syöttöpörssin sekä puolustajien tehotilaston lukemalla +10, joilla hän jakoi myös Kometan sisäisen tehotilaston voiton Martin Nečasin kanssa. Zábranský voitti kauden päätteeksi sarjan mestaruuden.
Kaudella 2016–2017 Zábranský teki Tšekin A-nuorten sarjassa yli piste per peli -tahdilla 34 runkosarjaottelussa tehot 9+26=35, joilla hän sijoittui koko sarjan puolustajien pistepörssissä kolmanneksi. Zábranský debytoi kauden aikana myös Kometa Brnon Extraliga-joukkueessa, jossa hän pelasi 15 runkosarja- ja yhden playoff-ottelun tehden yhden syöttöpisteen. Zábranský teki Extraliga-debyyttinsä vain 16-vuotiaana runkosarjan neljännellä kierroksella 16. syyskuuta 2016 vieraissa HC Plzeňiä vastaan. Hänet merkittiin Kometan seitsemänneksi puolustajaksi. Zábranský sai ottelussa jääaikaa 11.39 minuuttia. Hän voitti kauden päätteeksi Tšekin-mestaruuden. Zábranský pelasi kauden aikana miesten pelejä myös kolme ottelua lainalla sarjatasoa alempana 1. česká hokejová ligan SK Horácká Slavia Třebíčissä.
WHL-joukkue Kelowna Rockets varasi Zábranskýn 51. pelaajana CHL:n varaustilaisuudessa 2017. Hän siirtyi joukkueeseen kaudeksi 2017–2018. Kesken kauden 2018–2019, tammikuussa 2019 Zábranský siirtyi kuitenkin USHL-junioriliigan Fargo Forceen. WHL-joukkue Saskatoon Blades varasi hänet uudelleen CHL:ään 55. pelaajana kesällä 2019. Zábranský palasi liigaan ja siirtyi joukkueeseen kaudeksi 2019–2020. Marraskuussa 2019 Blades kuitenkin kauppasi hänet Moose Jaw Warriorsiin vaihdossa kesän 2020 seitsemännen kierroksen varausvuoroon. Tammikuussa 2020 Warriors kauppasi Zábranskýn edelleen jo hänen neljänteen WHL-seuraansa, Kamloops Blazersiin vaihdossa hyökkääjä Martin Langiin.
Kaudeksi 2020–2021 Zábranský teki Extraliga-sopimuksen kasvattajaseuransa Kometa Brnon kanssa. Sekä joukkueen pääomistajana, toimitusjohtajana että päävalmentajana toimi hänen isänsä Libor Sr.. Kuitenkin kauden kynnyksellä, syyskuussa 2020 Kometa lainasi Zábranskýn koko kauden kattavalla sopimuksella toiseen Extraliga-joukkueeseen, HC Karlovy Varyyn. Hän pelasi ensimmäisellä kokonaisella Extraliga-kaudellaan 51 runkosarjaottelua tehopistein 7+7=14 ja neljä playoff-ottelua ilman tehopisteitä. Zábranský oli runkosarjassa joukkueensa eniten maaleja tehnyt puolustaja. Hän avasi maalitilinsä Extraligassa kahdella osumalla 11. marraskuuta 2020 HC České Budějovicea vastaan.
Zábranský siirtyi kaudeksi 2021–2022 kaksivuotisella sopimuksella SM-liigajoukkue Mikkelin Jukureihin. Hän teki ensimmäisellä kaudellaan Jukureissa 17 tehopistettä ja toisella 15. Hän siirtyi kaudeksi 2023–2024 vuoden mittaisella sopimuksella Porin Ässiin.
Maajoukkueura
Zábranský pelasi alle 20-vuotiaiden MM-kilpailuissa vuonna 2020, jolloin hän toimi Tšekin kapteenina. Zábranský oli neljällä osumallaan joukkueen paras maalintekijä ja toiseksi paras pistemies Michal Teplýn jälkeen. Hän voitti myös koko turnauksen puolustajien maalipörssin. Valmennus valitsi Zábranskýn Tšekin turnauksen yhdeksi kolmesta parhaasta pelaajasta.
Zábranský pelasi myös alle 18-vuotiaiden MM-kilpailuissa vuonna 2018, jolloin hän toimi Tšekin kapteenina. Hänet valittiin myös Yhdysvaltoja vastaan pelatun välieräottelun päätteeksi joukkueensa ottelun parhaaksi pelaajaksi. Zábranský pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti hopeaa. Zábranský jakoi kolmella syöttöpisteellään Tšekin sisäisen syöttöpörssin voiton Vojtěch Střondalan kanssa. Hän pelasi myös World U-17 Hockey Challengessa vuonna 2016. Yhteensä Zábranský on pelannut 14 nuorten ja 43 poikien maaottelua.
Tšekin A-maajoukkueessa Zábranský on pelannut 13 ottelua tehden yhden syöttöpisteen. Hän teki A-maajoukkuedebyyttinsä 24. huhtikuuta 2021 Jindřichův Hradecissa pelatussa harjoitusottelussa Itävaltaa vastaan. Zábranský merkittiin Tšekin kolmospuolustajapariin Radim Šaldan viereen. Zábranský keräsi joukkueensa 7–2-voittoon päättyneestä ottelusta teholukeman +2.
Muuta
Zábranskýn isä Libor Sr. on entinen jääkiekkopuolustaja, joka pelasi omalla urallaan pudotuspelit mukaan lukien yli 300 ottelua Extraligassa sekä myös 40 NHL-ottelua St. Louis Bluesissa. Hän on nykyään HC Kometa Brnon pääomistaja ja toimii myös seuran toimitusjohtajana. Vanhemman Liborin serkku Tomáš Vincour pelaa hyökkääjänä Kometassa ja hän on aiemmin pelannut myös yhteensä 95 NHL-ottelua.
Petri Mäkelä
Petri Mäkelä (s. 24. maaliskuuta 1977) on entinen suomalainen salibandypelaaja. Edusti viimeksi kaudella 2017-2018 Helsingin IFK:ta (HIFK). Aikaisempia seuroja muun muassa Pirkkalan Pirkat, Fosu, East City Giants, IKHTYS, Korska ja Forssan Alku. Siirtyi salibandyn ykkösdivisioonajoukkue Forssan Suuppareista (Fosu) salibandliigasta edellisenä vuonna pudonneeseen liigajoukkue Pirkkalan Pirkkoihin kaudella 2007-2008.
Mäkelä on pelannut myös jalkapalloa ja jääkiekkoa, molempia kakkosdivisioona tasolla.
Islas de la Bahía
Islas de la Bahía on yksi Hondurasin 18 departementista. Sen pinta-ala on 261 neliökilometriä, ja siellä asui 43 018 asukasta 2005. Islas de la Bahíaan kuuluu kolme saariryhmää, Islas de la Bahía, Cayos Cochinos ja Islas del Cisne.
Maantiede
thumb|left|215px|[[Guanajan saarta.]] Islas de la Bahían saariryhmän pääsaaret lähellä rannikkoa ovat Roatán, Utila ja Guanaja. Saaristoon kuuluu lisäksi monia pienempiä saaria. Kauempana Karibianmerellä on lisäksi Islas Santanillas, johon kuuluu useita pieniä saaria ja luotoja. Lisäksi lähempänä mannerta on Cayos Cochinos. Islas de la Bahían on muodostunut neljästä kunnasta.
Historia
thumb|225px|[[Roatánin kartta vuodelta 1782.]] Ennen eurooppalaisten tuloa Islas de la Bahíaa asuttivat payaintiaanit, jotka olivat metsästäjä-keräilijöitä. He kalastivat saariston vesillä ja kulkivat kanooteilla saarten välillä. He kävivät myös kauppaa mantereen intiaanien kanssa. Myytävänä heillä oli kalaa, rapuja, kilpikonnia, leguaaneja ja aguteja, mutta myös maniokkia. He myivät myös jadea ja ostivat tarvitsemiaan työkaluja. Kristoffer Kolumbuksen löydettyä saaret espanjalaiset konkistadorit ja englantilaiset merirosvot kilpailivat niiden omistuksista. Saaret olivat merirosvojen tukikohta, ja niillä oli 1600-luvulla noin 5 000 ranskalaista, englantilaista ja hollantilaista merirosvoa.
Merirosvo-ongelmien takia Espanja hylkäsi saaret 1641, ja pian tämän jälkeen merirosvot perustivat pysyvän tukikohdan Roatánille. Espanjalaiset onnistuivat 1650-luvulla kovien taistelujen jälkeen tuhoamaan tukikohdan, ja he siirsivät tämän jälkeen loput alkuperäisasukkaat Guatemalaan. Seuraavat vakituiset asukkaat saapuivat saarille vasta 1797, kun englantilaiset jättivät Roatálle Saint Vincentilta tuomansa garifunakapinalliset.
Utilalle saapui 1830-luvulla vaaleaihoisia maanviljelijöitä Caymansaarilta ja vapautettuja orjia. He levisivät hiljalleen myös muille saarille. Brittihallinto palasi saarille, ja Britannia julisti saaret kruununsiirtomaaksi 1852. Se joutui kuitenkin luovuttamaan ne Hondurasille 1859. Islas de la Bahía kuului alkujaan Yoron departementtiin, mutta se erotettiin omaksi hallintoyksikökseen 1872.
Saarten ja Hondurasin mantereen välillä on säilynyt pitkään tietynlainen kulttuuriero. Saarilla on pitkä englantilainen perinne, mutta maan sisäinen muuttoliikenne ja espanjan asema maan virallisena kielenä on yhtenäistänyt maan kulttuurielämää. Honduras salli 1990-luvulla ulkomaalaisten ostaa maata Islas de la Bahíalta, minkä ansiosta saarille alkoi uusi ulkomaalaisten muuttoaalto. Saarilla elää edelleen kylissään myös Saint Vincentiltä 1700-luvulla pakkosiirrettyjä garifunoja perinteisine elämäntapoineen, vaikka monet heistä ovat joutuneet pakenemaan Hondurasin pohjoisrannikolle Atlántidan departementin alueelle.
Yleisurheilun Euroopan-mestaruuskilpailut 1934
100 m
<br style="clear:left" />
200 m
<br style="clear:left" />
400 m
<br style="clear:left" />
800 m
<br style="clear:both" />
1 500 m
<br style="clear:both" />
5 000 m
<br style="clear:both" />
10 000 m
<br style="clear:both" />
Maraton
<br style="clear:both" />
50 km kävely
<br style="clear:both" />
110 m aidat
<br style="clear:both" />
400 m aidat
<br style="clear:both" />
4 x 100 m viesti
<br style="clear:both" />
4 x 400 m viesti
<br style="clear:both" />
Korkeushyppy
<br style="clear:both" />
Pituushyppy
<br style="clear:both" />
Kolmiloikka
<br style="clear:both" />
Kuulantyöntö
<br style="clear:both" />
Kiekonheitto
<br style="clear:both" />
Moukarinheitto
<br style="clear:both" />
Keihäänheitto
<br style="clear:both" />
Sannakji
pienoiskuva|Sannakji pienoiskuva|Sannakji Sannakji (koreaksi 산낙지) on perinteinen korealainen ruokalaji. Elävistä nakji-mustekaloista (Octopus minor) leikataan irti lonkerot, jotka paloitellaan ja tarjoillaan välittömästi. Mustakala liikkuu vielä paloittelun jälkeenkin. Sannakji nautitaan tavallisesti välipalan tapaan seesamiöljyn kera, ja sen nauttimisessa tulee noudattaa varovaisuutta, sillä lonkerot voivat imukupeillaan tarttua kurkkuun tai ruokatorveen ja aiheuttaa tukehtumisen. Ruokalaji jakaa tyypillisesti kokeilijansa kahteen leiriin. Etenkin sen tarjoilutapa ja rakenne voivat jakaa kokeilijoita.
Judith Wright
Judith Wright (31. toukokuuta 1915 – 26. kesäkuuta 2000) oli australialainen runoilija.
Wright syntyi Armidalen lähistöllä, Uudessa Etelä-Walesissa Phillip ja Ethel Wrightin esikoiseksi, mutta vietti huomattavan osan nuoruusvuosistaan Brisbanessa ja Sydneyssä.
Wrightin tuotantoon kuuluu useita runokokoelmia, kuten The Moving Image, Woman to Man, The Gateway, The Two Fires, Birds, The Other Half ja Shadow. Hänet tunnettiin myös australialaisen runotaiteen arvostelijana ja Australian alkuperäiskansojen puolestapuhujana.
Wright kuoli sydänkohtaukseen Canberrassa 2000. Hän oli 85-vuotias ja kuuro alettuaan asteittain menettää kuuloaistiaan jo kolmannella elinvuosikymmenellään. Vuonna 1991 Wrightille myönnettiin Queen’s Gold Medal for Poetry.
Pallosalama (sarjakuvahahmo)
Pallosalama, oikealta nimeltään Eliot Franklin on Marvel-kustantamon luoma superroisto. Pallosalama on useimmiten nähty Thorin vastustajana ja Romuttajan Romutusryhmän sadistisena jäsenenä. Pallosalaman loivat Len Wein ja Sal Buscema Defenders-lehden numeroon 17.
Suomessa Pallosalaman ensiesiintyminen tapahtui Hämähäkkimies-lehden numerossa 4 (1984).
Historia
Tohtori Eliot Franklin on nerokas fyysikko, miltei Bruce Bannerin veroinen tiedemies. Häntä kutsuttiinkin ”Mustaksi Bruce Banneriksi”. Hän jopa suunnitteli pienikokoisen gammapommin. Hänen keksintönsä kuitenkin varasti Richmond Enterprises-nimisen yhtiön toimitusjohtaja J. C. Pennysworth, ja Franklin pidätettiin tämän yrittäessä varastaa omaisuuttaan takaisin. Rykersaaren Lautta-vankilassa hän ystävystyi Dirk Garthwaiten eli Romuttajan kanssa.
Garthwaite kertoi voimasta jonka hän sai Karnillalta, Nornien kuningattarelta. Kaksikko suunnittelikin pakonsa ja he karkasivat kahden muun vangin, Henry Campin ja Brian Caluskyn, kanssa. Nelikko sai käsiinsä Romuttajan voimien lähteen, lumotun sorkkaraudan ja ukkosmyrskyn voimasta Romuttaja sai takaisin voimansa ja antoi muillekin nelikon jäsenille suuret voimat. Henry Campista tuli Maansiirtäjä, Caluskysta Paaluttaja ja Franklinista Pallosalama. Yhdessä he muodostivat Romutusryhmä-nimisen superroistojoukkueen.
Pallosalama käytti ryhmää kostaakseen Richmond Enterpirses-yhtiölle ja aiheuttikin paljon hävitystä etsiessään gammapommiaan ja kiristääkseen sillä New Yorkia. Puolustajat kuitenkin pysäyttivät Romutusryhmän ja koko porukka suljettiin Rykerin Saaren huippuvarmaan vankilaan.
Pallosalama on kuitenkin aina pitänyt itseään ylivertaisena muuhun Romutusryhmään verrattuna. Hän on usein eronnut ryhmästä ja toiminut yksin. Erään kerran hän etsi käsiinsä entisen tyttöystävänsä Rhonda Taddingtonin ja otti tämän ystävän Clytemnestra Erwinin panttivangiksi. Tällä hän sai niskaansa Rautamiehen, jota tuohon aikaan tuurasi James Rhodes. Myöhemmin hän hankki viranomaisten takavarikoiman romutuskuulan käsiinsä ja sai samalla myös Romuttajan lumotun sorkkaraudan. Tällä kertaa Hämähäkkimies pysäytti tämän lataamalla murskauskuulan sähköllä ja aiheuttamalla oikosulun.
Romutusryhmän kokoontuessa Pallosalama on kuitenkin aina paikalla. Salatuissa Sodissa Tuonpuoleinen kaappasi koko ryhmän. Ryhmä on myös liittynyt Paroni Zemon Pahuuden Mestareihin.
Hugo
Hugo on miehen etunimi, ja esiintyy toisinaan myös sukunimenä.
Pallosalama (sarjakuvahahmo)
Historia
Kuukausia myöhemmin Romuttaja itse vapautti toverinsa ja palautti jälleen heidän voimansa. Pallosalama tympääntyi kuitenkin Romuttajan johtajuuteen ja halusi saada haltuunsa koko Romutusryhmän yhteenlasketut voimat. Romuttaja murskasikin tämän käden Pallosalaman yrittäessä varastaa Romuttajan sorkkarautaa. Tällä kertaa mahtava Herkules pieksi ryhmän.
Romutusryhmän voimat alkoivat hiipua kun Asgardin yhteys maahan alkoi kadota. Ryhmä palkkasi tiedemies Arnim Zolan palauttamaan heidän voimansa. Tämän jälkeen Romutusryhmä valloitti kokonaisen planeetan, Polemachuksen joka on mahtavan sotalordi Arkonin koti. Arkonin suurvisiiri kuitenkin petti heidät ja Romutusryhmä pakeni paikalta.
Battlefield Vietnam
Battlefield Vietnam on Digital Illusions CE:n kehittämä ja Electronic Artsin julkaisema ensimmäisen persoonan ammuntapeli, joka on osa Battlefield-pelisarjaa. Peli sijoittuu nimensä mukaisesti Vietnamin sotaan.
Pallosalama (sarjakuvahahmo)
Historia
Pian ryhmä otti yhteen Ukonnuolten kanssa. Ryhmä hävisi kuitenkin jälleen ja on tämän jälkeen ottanut yhteen lukuisten sankarien kanssa. Lopulta Romutusryhmä palasi takaisin Lautalle, Rykerin Saaren huippuvarmaan vankilaan, mutta pakenivat sieltä äskettäisen suurpaon yhteydessä
Hugo
Nimi on latinalaistettu muoto germaanisesta nimestä Hugh, joka perustuu sydäntä, mieltä tai henkeä tarkoittavaan sanaan hug. Nimi yleistyi varsinkin Ranskan aateliston keskuudessa sen jälkeen, kun Hugo Capet 900-luvulla perusti Ranskan kapetingien hallitsija­suvun.
Pallosalama (sarjakuvahahmo)
Voimat ja varusteet
Kuten Romuttajan sorkkarauta, myös Pallosalaman murskauskuula on käytännössä tuhoutumaton (se ei kuitenkaan itsessään ole maaginen). Se on kiinnitetty kaksi metriä pitkään ketjuun ja kuulalla Pallosalama kykenee vapauttamaan sähköenergiasta koostuvia voimaiskuja. Mikäli Pallosalama heittää murskauskuulan, se kykenee palaamaan takaisin lähtöpisteeseensä kuten Thorinkin lumottu vasara ja Romuttajan sorkkarauta. Hienoisella vaivalla Pallosalama kykenee ohjailemaan kuulansa paluureittiä. Pallosalama kykenee myös pyörittämään kuulaansa tarpeeksi nopeasti torjuakseen luoteja ja jopa konetuliaseiden sarjatulta.
Battlefield Vietnam
15. maaliskuuta 2005 Electronic Arts julkaisi pelistä Battlefield Vietnam: Redux -nimisen pakettijulkaisun, joka sisälsi päivitykset 1.01, 1.02, 1.1, ja 1.2, uusia ajoneuvoja ja uusia tasoja sekä toiseen maailmansotaan sijoittuvan modifikaation.
Pallosalama (sarjakuvahahmo)
Voimat ja varusteet
Iskemällä murskauskuulansa maahan Pallosalama voi aiheuttaa paikallisia maanjäristyksiä, jotka useimmiten kaatavat hänen vastustajansa. Murskauskuula on myös tarpeeksi kestävä jotta sen voi heittää rakennuksiin ja liikkumavälineisiin, mutta sekä Hulk että Herkules ovat suunnattomin ponnistuksin tuhonneet kuulan puhtaalla fyysisellä voimalla. Tämän tapahtuessa Pallosalama ei kuitenkaan kärsi psyykkisesti toimenpiteestä (vrt. Tohtori Mustekalan lonkerot), mutta uuden tuhoutumattoman murskauskuulan kykenee luomaan vain Romuttaja itse.
Battlefield Vietnam
Uudistuksia Battlefield 1942:een verrattuna ovat muun muassa mahdollisuus valita joka kentän alussa hahmon puku ja päähine kahdesta eri tyypistä. Varusteet vaihtelevat eri kentissä.
Pallosalama (sarjakuvahahmo)
Voimat ja varusteet
Pallosalamallalla on myös itserakentamansa erikoispuku, jonka ansiosta hän ei tarvitse murskauskuulaansa päästääkseen käsiinsä maagisiin voimiinsa. Puvun suunnitteli ja toteutti Arnim Zola.
Battlefield Vietnam
Pelin viralliset palvelimet suljettiin 30. kesäkuuta 2014.
Pallosalama (sarjakuvahahmo)
Voimat ja varusteet
Pallosalama on myös erittäin älykäs. Hän on loistava insinööri ja tieteellinen nero fysiikassa, jonka saralla hän on kunnostautunut erityisesti gammasäteilyssä.
Battlefield Vietnam
Pelaaminen
Edeltäjänsä tavoin Battlefield Vietnamissa tavoite on valloittaa lippuja. Pelin sotatyyli on epäsymmetristä, eli kaksi epätasavertaista osapuolta, Yhdysvallat ja vietnamilaiset, sotivat keskenään. Osapuolilla on erilaiset varusteet, aseet ja ajoneuvot. Yhdysvalloilla on raskaita panssarivaunuja ja hävittäjiä, kun taas vietnamilaiset puolustautuvat ilmatorjuntatykeillä ja singoilla aseistautuneilla maavoimilla.
Pallosalama (sarjakuvahahmo)
Voimat ja varusteet
Pallosalama esiintyy yhdessä muun Romutusryhmän kanssa Marvel: Ultimate Alliance -pelissä. Pallosalama on luultavasti ainoita Marvel-universumin superroistoja, jolla on tohtorinarvo.
Battlefield Vietnam
Vastaanotto
Peli sai GameSpotin arvostelussa arvosanaksi 8,5/10. Kehuja tuli muun muassa hyvin suunnitellusta moninpelistä, kritiikkiä taas muistin kuormittavuudesta.
Iso Majajärvi (Padasjoki)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 143,5 metriä mpy.
Wayne Grayson
Wayne Grayson (oik. Vinnie Penna, s. 22. syyskuuta 1974 Brooklyn, New York) on yhdysvaltalainen ääninäyttelijä, joka on työskennellyt enimmäkseen 4Kids Entertainment ja Voice Box Productions yhtiöissä. Hänet tunnetaan parhaiten Yu-Gi-Oh! -animen Joey Wheelerin, sekä Teini-ikäiset mutanttininjakilpikonnien Michelangelon äänirooleista.
Ura
Ääninäyttelemisen pariin Penna päätyi 1990-luvun lopulla, tehtyään elokuvan Urusei Yatsura Movie 2: Beautiful Dreamer jälkeen dubattuja sivurooleja muun muassa Wrath of the Ninja ja The Slayers Next animeen. Vuonna 2001 Penna teki sivurooleja Pokémoniin. Sarjan ollessa 4Kidsin tuotantoa hän päätyi samalla koe-esiintymään Yu-Gi-Oh! -animen Joey Wheelerin roolia varten. Koe-esiintymisen aikana Pennalle kerrottiin hahmon olleen katutappelijamainen nuori, jonka perusteella hän loi hahmolle Brooklyn-aksentin. Hahmo oli samalla Pennan uran ensimmäinen merkittävärooli, joka kesti aina vuoteen 2006 asti. Sarjan aikana hän ääninäytteli hahmoa myös elokuvassa Yu-Gi-Oh! – elokuva. Menestyksen myötä Penna teki useita dubbausrooleja ennen ensimmäistä alkuperäistä äänirooliaan vuoden 2003 Turtles-animaatiosarjassa. Koe-esiintymisen aikana hän kertoi 4Kidsin antaneen heille pätkiä elokuvasta Teinimutanttininjakilpikonnat 3, jonka perusteella heidän piti luoda äänet hahmoilleen. Alun perin Penna koe-esiintyi Donatellon roolia varten, mutta sarjasta vastannut Lloyd Goldfine päätti vaihtaa rooleja Sam Riegelin kanssa, joka puolestaan kokeili Michelangelon roolia. Turtlesin myötä hän tehnyt useammin alkuperäisiä äänirooleja muun muassa Princess Natashaan, Kappa Mikeyn ja Eläköön Pinataan.
Automaattisäveltäminen
Automaattisäveltäminen on paranormaali ilmiö, jossa henkilön väitetään kommunikoivan kuolleiden säveltäjien kanssa ja kirjoittavan näiden uusia teoksia ylös.
Tunnetuin esimerkki automaattisäveltämisestä on luultavasti brittiläinen Rosemary Brown (1916–2001), joka väitti kirjoittaneensa ylös muun muassa Ludwig van Beethovenin sinfoniat 10 ja 11 sekä useita Franz Schubertin lauluja.
Lindsey Shaw
pienoiskuva|Lindsey Shaw vuonna 2020. Lindsey Marie Shaw (s. 10. toukokuuta 1989 Lincoln, Nebraska) on yhdysvaltalainen näyttelijä. Hänet tunnetaan Jennifer Moselyn roolista Nickelodeonin televisiosarjassa Ned's Declassified. Hän esiintyi myös tilannekomediassa Aliens in America. Shaw'lla on merkittävä sivurooli tv-sarjassa Valehtelevat viettelijät (Pretty Little Liars) Emilyn tyttöystävänä Paigena. Hän on myös näytellyt Lisa Somersia tv-elokuvassa Teen Spirit, Junea televisiosarjassa Lähiöunelmia.
Birger Norman
Birger Norman (1914 Svanö, Ruotsi – 1995 ) oli ruotsalainen runoilija, prosaisti ja kustannustoimittaja.
Normanin aiheena on usein oma kotiseutu Ådalen, jonka sosiaalista ja poliittista todellisuutta hän käsittelee niin runoissa kuin proosassakin. Hän käyttää runoissaan myös paikallista murretta. Normanin kirjaan Ådalen 31 perustuu saman niminen elokuva. Ne kertovat Ådalenin tapahtumista vuonna 1931, jolloin poliisin virka-apuna olleet puolustusvoimien joukot ampuivat lakkomielenosoituksessa viisi paperityöläistä.
Normanin muistoksi on perustettu vuosittain jaettava Birger Norman -palkinto.
Scandlines
Yhtiö operoi matkustaja- ja rahtialuksilla Tanskan, Saksan, Ruotsin, Suomen ja Baltian maiden välillä.
Stena Line on omistanut vuodesta 2000 ruotsalaisen Scandlines AB:n ja on siten neljän ruotsalaissatamista liikennöivän lauttalinjan osaomistaja. Vuonna 2006 Scandlines ilmoitti etsivänsä ostajaa, ja yksi varteenotettava ehdokas on juuri Stena Line.
Reitit ja alukset
thumb|M/S Prinsesse Benedikte thumb|M/S Prins Joachim thumb|M/S Scottish Viking liikennöi [[Ventspilsin satama|Ventspilsin ja Ruotsin Nynäshamnin välillä.]]
Nykyiset reitit ja alukset
Helsingør–Helsingborg-reittiä liikennöidään yhteistyössä Stena Linen ja HH-Ferries-yhtiön kanssa.
Classical
Classical on Accept in kitaristin Wolf Hoffmannin ensimmäinen soololevy. Se julkaistiin 22. syyskuuta 1997. Levyllä on Hoffmannin rock-sovituksia tunnettujen säveltäjien Georges Bizetin, Edvard Griegin, Pjotr Tšaikovskin, Bedrich Smetanan, Maurice Ravelin, Ludwig van Beethovenin ja Edward Elgarin teoksista sekä yksi hänen itsensä säveltämänsä kappale, Western Sky.
Wolf Hoffmann soittaa levyllä kaikki kitaraosuudet, muissa soittimissa on vierailevia muusikoita, kuten Damn Yankeesin ja Lynyrd Skynyrd in rumpali Michael Cartellone, Giantin bassokitaristi Mike Brignardello, kosketinsoittaja Al Kooper ja Acceptin bassokitaristi Peter Baltes. Levy nauhoitettiin Michael Wagenerin studiossa Nashvillessä.
Arvostelut
Album tip: Wolf Hoffmann - Classical
AllMusic Review by Bret Adams
Daniel Curtis Lee
thumb|Daniel Curtis Lee Daniel Curtis Lee (s. 17. toukokuuta 1991) on yhdysvaltalainen näyttelijä. Hänet tunnetaan Simon Nelson-Cookin roolista Nickelodeonin Ned's Declassified -sarjassa.
Afroamerikkalainen Lee syntyi Mississippissä. Hän sai vuonna 2007 Young Artist Award -ehdokkuuden.
Boikot
Boikot ovat etninen ryhmä Karpaattien pohjois- ja etelärinteillä Ukrainassa ja Puolassa. Nykyisin he mieltävät itsensä usein osaksi ukrainalaisia.
Asuinalue
thumb|vasen|Boikokirkko Velykyi Bereznyin piirissä. Boikojen perinteinen asuinalue käsittää nykyisessä Ukrainassa Dolynan piriin ja Rohatynin piirin eteläosan Ivano-Frankivskin alueella, sekä Lvivin alueella osan Staryi Sambirin piiristä, eteläisen Stryin piirin, sekä Skolen ja Turkan piirit. Taka-Karpatian alueella heitä asuu noin 70 kylässä Volovetsin piirissä, Mižhirjan piirin luoteisosassa ja Velykyi Bereznyin piirin pohjoisosassa. Puolassa alue käsittää maan kaakkoisnurkan Sanjoen ja sen sivujoki Solinkan laaksoilla. Suuri osa alueesta on Karpaattien pohjoispuolella. Taka-Karpatian kylät ovat niiden etelärinteillä.
Historia
Boikojen nimen merkitystä ei tunneta varmuudella. Boikot Karpaattien pohjoisrinteillä historiallisen Galitsian alueella omaksuivat ukrainalaisen kansallisidentiteetin 1900-luvun alkupuolella. Osa alkoi kutsua itseään yksinkertaisemmin "ylämaalaiseksi" (verh’ovyntsi). Etelärinteillä he mielsivät itsensä ruteeneiksi aina Neuvostoliiton kauden alkuun vuoteen 1945 saakka. Tätä ennen myös termiä boiko saatettiin pitää etelässä jopa loukkaavana. Monet Puolassa asuneista boikoista siirrettiin Neuvostoliiton hallitsemaan Ukrainaan vuosien 1945 ja 1946 väillä. Vanhoihin boikokyliin asettui puolalaisia. Ukrainan boikoalueilla heitä muutti puolestaan Ukrainan muihin osiin ja maaseudulta kaupunkeihin. Maatalouden kollektivisointi hävitti boikojen perinteistä kulttuuria.
Trabzon
Suleiman Suuri syntyi Trabzonissa 1494.
Trabzonin teknillinen yliopisto on perustettu 1955. Nykyisin siellä on noin 42 000 opiskelijaa.
R. A. Lafferty
Raphael Aloysius Lafferty (7. marraskuuta 1914 – 18. maaliskuuta 2002) oli yhdysvaltalainen science fiction- ja fantasiakirjailija, jolla oli omalaatuisen surrealistinen, ”kalajuttuja” muistuttava kerrontatyyli. Lafferty kirjoitti myös romaanimuotoisen historiateoksen The Fall of Rome, sekä omaelämäkerrallisia teoksia, kuten Incidents of Travel in Flatland. Hänet tunnetaan erityisesti lyhyistä novelleistaan sekä kirjasta Past Master. Kaiken kaikkiaan hän kirjoitti noin 200 novellia ja 30 romaania.
Lafferty aloitti uransa kirjailijana hyvin myöhään, vasta noin neljänkymmenen vuoden iässä. Hän asui suurimman osan elämästään Tulsassa Oklahomassa.
Valikoituja teoksia
Vuosiluvut viittaavat alkuperäiseen julkaisuvuoteen.
Makeintaustanjärvi
Makeintaustanjärvi on Päijät-Hämeessä Padasjoella  sijaitseva järvi.
Maantietoa
Järven pinta-ala on 12,2 hehtaaria ja se on 500 metriä pitkä ja 400 metriä leveä. Järvellä on kartan mukaan yksi saari. Sen rantaviivan pituus on 1,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 134,4 metriä mpy.
Divisioonan määrävahvuus (tasavaltalaiskaartin panssaridivisioona)
Divisioonan päämaja
Camp David
Camp David, virallisesti Naval Support Facility Thurmont, on Yhdysvaltain presidentin maaseutuhuvila Thurmontissa, Marylandissa. Se sijaitsee 103 kilometriä Washingtonin ulkopuolella. Alue on kooltaan 81 hehtaaria ja se on suljettu yleisöltä. Camp Davidin turvatoimet ovat korkeimmat mahdolliset.
Historia
Ensimmäinen Camp Davidissa vieraillut vieraan valtion edustaja oli Winston Churchill, joka tapasi presidentti Rooseveltin vuonna 1943 keskustellakseen Normandian maihinnousua koskevista suunnitelmista. Richard Nixonin kaudella Camp Davidiin lisättiin useampi vierashuone.
Käyttö ja vierailut
Camp David on hyvin syrjässä ja hiljainen alue. Siellä on monia pieniä mökkejä ja kävelyreittejä. Huvilaa on käytetty virallisiin ja epävirallisiin huipputapaamisiin. Siellä suunniteltiin Normandian maihinnousua ja neuvoteltiin Lähi-idän rauhasta useaan otteeseen.
Suurin tapahtuma maailman johtajien määrällä mitattuna oli Barack Obaman isännöimä G8-maiden kokous vuonna 2015.
Muuta
Seuraavat presidentit ovat asuneet Camp Davidissa:
Aiheesta muualla
39.64833°N, -77.465°W
Rosemary Brown
Rosemary Brown (27. heinäkuuta 1916 Lontoo – 16. marraskuuta 2001 Lontoo) oli englantilainen meedio ja säveltäjä.
Brown on tunnettu esimerkki "automaattisäveltämiseksi" kutsutusta paranormaalista ilmiöstä. Hän väitti kykevänsä kommunikoimaan edesmenneiden suurien säveltäjien, kuten Johann Sebastian Bachin ja Franz Lisztin, kanssa ja väitti heidän sanelevan itselleen omia sävellyksiään.
Useat tutkijat ovat arvioineet Brownin väitteitä. Ammattimuusikoiden mukaan hänen kirjoittamissaan teoksissa on selviä vaikutteita väitettyjen säveltäjien tuotannoista, mutta ne eivät nouse laadullisesti heidän tasolleen.
Lego Group
Lego A/S (markkinoinnissa The LEGO Group) on tanskalainen leikkikaluja valmistava perheyritys. Yhtiö tunnetaan valmistamistaan Lego-palikoista. Vuonna 2012 se ohitti Mattelin nousten maailman suurimmaksi leikkikaluvalmistajaksi.
Puusta muoviin
Jyllannin pikkukaupungissa Billundissa puuseppänä 1930-luvulla toiminut Ole Kirk Christiansen oli yksi monista, joita silloinen talouslama koetteli. Aiemmin lähinnä puisia käyttötavaroita tehnyt Ole päätti talouslaman edetessä laajentaa verstaansa tuotannon lasten leluihin. Ole piti tärkeänä lelujen korkeaa laatua ja kestävyyttä, ja nämä ominaisuudet tekivät hänen tuottamistaan leluista kuuluisia Tanskassa.
Lego-yhtiön ("Lego" tuli yhtiön viralliseksi nimitykseksi vuonna 1934 pidetyn nimikilpailun jälkeen) tullessa yhä kuuluisammaksi yhtiö alkoi kasvaa. Vuonna 1939 yhtiön palveluksessa työskenteli jo yhdeksän työntekijää Olen lisäksi. Eräs näistä työntekijöistä oli silloin 19-vuotias Olen poika Godtfred Kirk Christiansen. Isänsä keskittyessä enemmän lelujen tekoon Godtfred käytti voimavaransa yhtiön tulevaisuuden suunnitelmiin suunnittelemalla uusia leluja. Godtfredin innokkuus uusien tuotteiden kehittelemiseen auttoi yhtiön kasvua tulevaisuudessa.
Lego-palikan voittokulku
Itsestään tarttuvien palikoiden suosion myötä Ole oli poikansa Godtfredin kanssa valmis satsaamaan palikoihin. Palikoiden tuotantoprosessia ja itse palikkaa kehitettiin, ja vuonna 1958 nykyisen mallinen Lego-palikka tuotiin markkinoille. Lego-palikoita varten Godtfred kehitteli uudenlaisen ajattelumallin nimeltään SYSTEM. SYSTEM osoittautui erittäin toimivaksi ratkaisuksi ja on vielä nykyisinkin yhtiön tärkein tuotesarja.
Vuonna 1960 tulipalo tuhosi yhtiön puuleluosaston, ja Godtfred päätti olla rakentamatta uutta osastoa keskittyen Lego-palikoiden tuomiin mahdollisuuksiin. Erilaisten palikoiden avulla pystyttiin luomaan aivan uudenlaisia settejä. Palikoiden suosio kasvoi kasvamistaan, ja markkina-alue kansainvälistyi nopeaa tahtia. Vuonna 1957 perustettu LEGO Schweiz sai pian seurakseen Ranskan, Ison-Britannian, Belgian ja Ruotsin maajaostot. Suomen maajaosto, Suomen LEGO Oy Ab, perustettiin vuonna 1960.
Huvipuistoja
Lego-tuotteiden saadessa yhä enemmän julkisuutta useat turistit vierailivat yhtiön tehtailla. Eniten heitä kiinnosti tehtaan näyttelytilaan asetetut Lego-rakennelmat. Rakennelmien ja turistien määrän kasvaessa (parhaimmillaan tehtaassa vieraili yli 20 000 vierailijaa vuodessa) Godtfred päätti rakentaa pienen puutarhan, jonne siirrettäisiin suurimmat rakennelmat. Ajatuksena oli, että puutarhaa voisi hoitaa muutama eläkeläinen. Idea kasvoi yhä enemmän ja enemmän, ja pian puhuttiinkin jo oikeasta teemapuistosta, LEGOLANDista. Avautuessaan 7. kesäkuuta 1968 LEGOLAND Billund oli pinta-alaltaan 38 000 neliömetriä, ja siihen kuului Minilandin lisäksi liikennepuisto, intiaanileiri, nukketeatteri ja nukkekokoelma.
Ensimmäisen LEGOLANDin suosio yllätti Lego Groupin. Billundin kävijämäärän kasvaessa vuosi vuoden perään puiston alue kaksinkertaistettiin. Lopulta yhtiö päätti perustaa uuden puiston, ja Ison-Britannian LEGOLAND Windsor avasi ovensa vuonna 1996. Kolmas LEGOLAND perustettiin San Diegon lähelle Carlsbadiin vuonna 1999 ja neljäs Saksaan Günzburgin lähistölle vuonna 2002. 2000-luvulle tultaessa yhtiön taloudelliset vaikeudet saivat sen myymään LEGOLANDit Merlin Entertainment Groupille.
Digitaalisia sovelluksia
Tietotekniikan kehitys 1990-luvulla näkyi myös Lego Groupissa. Yhtiön verkkopalvelu avautui ensimmäistä kertaa vuonna 1996, ja pian sen jälkeen vuonna 1997 setin rakennusohjeet jaettiin CD-muodossa. Mikrosirut siirtyivät palikoihin ensi kerran vuoden 1998 Mindstorms-tuoteperheen mukana. Lego Group on aktivoitunut myös videopelien suhteen. Uusin kokeilu tällä saralla on Lego Universe, yhtiön luoma massiivimoninpeli.
Taloudelliset vaikeudet
2000-luvun alku oli synkkää aikaa yhtiölle. Vuoden 2002 talousraportti oli ensimmäinen, jossa yhtiön tulot eivät olleet nousseet, vaan ne olivat laskeneet kovasti. Seuraavan vuoden raportti osoitti laskun olevan todellista ja jotain sellaista johon olisi puututtava. Tähän voimakkaaseen laskuun oli monia syitä, eräs suurimmista oli investointi uusiin laajoihin tuoteryhmiin. Esimerkiksi Galidor- ja LEGO Explore -teemojen huono menestys aiheutti suuria tappioita yhtiölle. Vuonna 2003 ongelmaa lähdettiin purkamaan voimakeinon. Yhtiö irtisanoi miltei tuhat työntekijäänsä, tehosti monia keskeisiä prosessejaan ja keskittyi uudestaan päätuoteperheisiinsä (SYSTEM, TECHNIC jne). Yhtiön rankka uudistus näkyi myös johtoportaassa: Kjeld Kirk Kristiansen jätti toimitusjohtajan tuolin Jørgen Vig Knudstorpille. Vuoden 2005 tilinpäätös oli kuitenkin voitollinen.
Suomen Rooman-instituutti
thumb|300px|Suomen Rooman-instituutin koti, renessanssihuvila [[Villa Lante.]] Suomen Rooman-instituutti on suomalainen Institutum Romanum Finlandiae -säätiön ylläpitämä tiedeinstituutti Roomassa, Italiassa. Se järjestää opetusta ja tutkimusta erityisesti antiikintutkimuksen eri aloilla. Instituutin johtajana toimii vuodesta 2021 klassillisen arkeologian dosentti Ria Berg.
Instituutti toimii Villa Lanten renessanssihuvilassa, joka sijaitsee Rooman Gianicolo-kukkulalla. Huvila on ollut Suomen valtion omistuksessa vuodesta 1950 lähtien.
Historia
Instituutti aloitti toimintansa vuonna 1954. Se on vanhin Suomen ulkomailla toimivista instituuteista. Instituutti oli ainoa ulkomailla toimiva suomalainen instituutti vuoteen 1984 asti, jolloin Suomen Ateenan-instituutti perustettiin.
Tausta
Rooma on aina ollut suomalaisille ja muille pohjoismalaaisille tärkeä kiintopiste. Katolisen kirkon kautta pohjoinen Eurooppa päätyi aikoinaan Rooman kulttuurin piiriin, eikä uskonpuhdistuskaan katkaissut yhteyttä Roomaan. Roomaan ovat halunneet tutustua pyhiinvaeltajat, kirkon virkamiehet, taiteilijat, kirjailijat ja oppineet.
1900-luvun alussa Suomella ei ollut Roomassa kiinnekohtaa, joka olisi tukenut maasta sinne saapuneita tutkijoita ja taiteilijoita. Tutkijat olivat tuohon aikaan kiinnostuneita enimmäkseen Vatikaanin asiakirjoista. Heitä olivat historioitsijat ja teologit, joita Vatikaanissa oli käynyt jo 1400-luvulla. Antiikin tutkijoita Roomaan lähti vasta 1800-luvun lopulla. Samaan aikaan eri maat alkoivat perustaa omia arkeologisia instituuttejaan Roomaan.
Ensimmäinen järjestäytynyt suomalaistutkijaryhmä, niin kutsuttu expédition finlandaise, toimi Italiassa 1904–1915. Tutkijat etsivät Vatikaanin arkistosta Suomea koskevia asiakirjoja. Ennen oman instituutin perustamista suomalaiset hyötyivät vuonna 1926 toimintansa aloittaneesta Ruotsin instituutista, jonka toimintaan osallistui myös useita suomalaisia.
Perustaminen
thumb|240px|Institutum Romanum Finlandiae. Anno MDCCCCLIII. Seinään on kirjattu Villa Lanten kunnostusvuosi 1953; instituutti aloitti toimintansa seuraavana vuonna. Alkusysäyksen Suomen Rooman-instituutille antoi klassisten kielten opettaja Einar Pontán, joka esitti ajatuksen instituutin perustamisesta Säätytalossa klassikkopäivillä 1938. Pontán myös ideoi instituutin latinankielisen nimen Institutum Romanum Finlandiae. Ajatuksen innoittamana liikemies Amos Andersonin johdolla perustettiin Suomen Rooman-instituutin säätiö, jonka pyrkimyksenä oli saada Suomelle oma instituutti Roomaan. Andersson teki myös ensimmäisen miljoonan markan lahjoituksen säätiölle sen perustamisvuonna. Sota kuitenkin katkaisi suunnitelmat eikä instituutin perustamiseen ollut varoja myöskään sodan jälkeen.
Vuonna 1964 Villa Lanten alakerroksiin rakennettiin Rakel Wihurin tuella taiteilija-ateljee instituutissa toimivien taiteilijoiden käyttöön.
Toiminta
thumb|240px|Instituutin tiloja. Suomen Rooman-instituutti harjoittaa tieteellistä tutkimusta, kouluttaa tutkijoita ja järjestää opetusta ennen kaikkea antiikintutkimuksen alalta. Instituutin tutkimusalat ovat antiikin ja keskiajan historia, klassillinen filologia (erityisesti epigrafiikka), klassillinen arkeologia ja taidehistoria. Yleensä tutkimus keskittyy kulloisenkin johtajan valitseman aihepiiriin.
Instituutin henkilökuntaan kuuluu johtajan lisäksi tutkijalehtori (vuosina 1973–2009 assistentti), intendentti ja amanuenssi. Varsinaisen henkilökunnan lisäksi instituutissa toimii (vuodesta 1965 lähtien) vuodeksi kerrallaan valittu Wihuri-stipendiaatti, joka on väitöskirjaa tekevä jatko-opiskelija.
Instituutti tukee suomalaisten tutkijoiden tieteellisiä hankkeita Roomassa ja järjestää tieteellisiä sekä yleissivistäviä kursseja suomalaisille yliopisto-opiskelijoille, opettajille ja kulttuurivaikuttajille. Instituutti asuntoloineen ja kirjastoineen auttaa suomalaisten tutkijoiden, opiskelijoiden ja taiteilijoiden työtä ja oleskelua Italiassa.
Instituutissa pidetään suurelle yleisölle avoimia konsertteja sekä luentoja ja kansainvälisiä konferensseja. Instituutti osallistuu myös Suomen ja Italian väliseen kulttuurivaihtoon, mutta toisin kuin Suomen kulttuuri-instituutit, jotka muodostavat instituuttien valtaosan ja joiden toiminta liittyy ensisijaisesti kulttuurivientiin, Suomen Rooman-instituutti on ennen kaikkea tieteellinen tutkimuslaitos.
Tutkimusprojekteja ja kaivauksia
Lähde
Villa Lanten Ystävät ry
Vuonna 1978 perustettiin yhdistys Villa Lanten Ystävät, jonka tarkoitus on tukea Suomen Rooman-instituutin toimintaa. Yhdistys pyrkii tekemään tunnetuksi instituutissa harjoitettavaa tieteellistä tutkimusta ja kurssitoimintaa sekä edistää jäsentensä antiikin ja Italian kulttuurien harrastusta. Sillä on Roomassa Amici di Villa Lante al Gianicolo -niminen sisaryhdistys.
Finsta
Finsta on taajama Ruotsissa Tukholman läänissä Norrtäljen kunnassa. Taajaman asukasluku oli vuoden 2010 lopussa 244 henkeä.
Taajama tunnetaan lähinnä Finstan kartanosta, jossa Pyhä Birgitta on perimätiedon mukaan syntynyt, mutta luotettavia historiallisia lähteitä tälle tiedolle ei ole. Norrtäljen kunta kuitenkin markkinoi itseään tarinan avulla, ja seudulla käy paljon Birgitta-turisteja. Kunta on rakentanut rukousluolan paikalle, jossa Birgitan oletetaan saaneen ensimmäiset ilmestyksensä.
Finstan kartano on 1730-luvulta, ja sen alla on keskiaikainen kellari. Kiinteistön omistaa nykyisin yksityinen maanviljelijä, mutta Birgittaan liitetyt paikat omistaa kuitenkin Norrtäljen kunta. Skereridin kirkko on ollut kartanon kirkko, ja Birgitan isä Birger Persson on rakentanut sen.